CELEX: 22006D0067
Language: lt
Date: 1149206400000
Title: 2006 m. birželio 2 d. EEE jungtinio komiteto sprendimas Nr. 67/2006, iš dalies keičiantis EEE susitarimo XIII priedą (Transportas)

7.9.2006   
            
            
               LT
            
            
               Europos Sąjungos oficialusis leidinys
            
            
               L 245/18
            
         
      EEE JUNGTINIO KOMITETO SPRENDIMAS Nr. 67/2006
   2006 m. birželio 2 d.
   iš dalies keičiantis EEE susitarimo XIII priedą (Transportas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo XIII priedas buvo iš dalies pakeistas 2006 m. kovo 10 d. EEE jungtinio komiteto sprendimu Nr. 35/2006 (1).
            
         
               (2)
            
            
               Į Susitarimą turi būti įtrauktas 2004 m. kovo 10 d. Europos Parlamento ir Tarybos reglamentas (EB) Nr. 549/2004, nustatantis bendro Europos dangaus sukūrimo pagrindą (2).
            
         
               (3)
            
            
               Į Susitarimą turi būti įtrauktas 2004 m. kovo 10 d. Europos Parlamento ir Tarybos reglamentas (EB) Nr. 550/2004 dėl oro navigacijos paslaugų teikimo bendrame Europos danguje (3).
            
         
               (4)
            
            
               Į Susitarimą turi būti įtrauktas 2004 m. kovo 10 d. Europos Parlamento ir Tarybos reglamentas (EB) Nr. 551/2004 dėl bendro Europos dangaus oro erdvės organizavimo ir naudojimo (4).
            
         
               (5)
            
            
               Į Susitarimą turi būti įtrauktas 2004 m. kovo 10 d. Europos Parlamento ir Tarybos reglamentas (EB) Nr. 552/2004 dėl Europos oro eismo valdymo tinklo sąveikos (5).
            
         
               (6)
            
            
               Šis sprendimas netaikomas Lichtenšteinui.
            
         
               (7)
            
            
               ELPA valstybės atsižvelgia į valstybių narių pareiškimą dėl karinių klausimų, susijusių su bendru Europos dangumi (6), ir prie jo prisijungia.
            
         NUSPRENDĖ:
   1 straipsnis
   Susitarimo XIII priede po 66s punkto (Komisijos reglamentas (EB) Nr. 488/2005) įterpiami šie punktai:
   
               „66t.
            
            
               
                  32004 R 0549: 2004 m. kovo 10 d. Europos Parlamento ir Tarybos reglamentas (EB) Nr. 549/2004, nustatantis bendro Europos dangaus sukūrimo pagrindą (OL L 96, 2004 3 31, p. 1).
               Reglamento nuostatos šio Susitarimo tikslais adaptuojamos taip:
               
                           a)
                        
                        
                           5 straipsnis papildoma šia dalimi:
                           „5.   ELPA valstybės visateisiškai dalyvauja pagal 1 dalį įsteigtame komitete, tačiau neturi balso teisės.“
                        
                     
                           b)
                        
                        
                           Šis reglamentas netaikomas Lichtenšteinui.
                        
                     
         
               66u.
            
            
               
                  32004 R 0550: 2004 m. kovo 10 d. Europos Parlamento ir Tarybos reglamentas (EB) Nr. 550/2004 dėl oro navigacijos paslaugų teikimo bendrame Europos danguje (OL L 96, 2004 3 31, p. 10).
               Reglamento nuostatos šio Susitarimo tikslais adaptuojamos taip:
               
                           a)
                        
                        
                           Islandijai skirtame tekste 14 straipsnio paskutinis sakinys yra toks:
                           „Ši sistema turi atitikti 1944 m. Čikagos Tarptautinės civilinės aviacijos konvencijos 15 straipsnį, Eurokontrolės maršruto rinkliavų sistemą arba Tarptautinės civilinės aviacijos organizacijos (angl. ICAO) administruojamus bendrus finansavimo susitarimus Šiaurės Atlanto regionui.“
                        
                     
                           b)
                        
                        
                           Islandijai skirtame tekste 15 straipsnio 2 dalies b punkto pirmojo sakinio pabaiga papildoma taip:
                           „arba Šiaurės Atlanto regionas.“
                        
                     
                           c)
                        
                        
                           Tais atvejais, kai ELPA priežiūros institucija, vadovaudamasi 16 straipsnio 3 dalimi, sprendimus skiria ELPA valstybėms, bet kuri ELPA valstybė per vieną mėnesį sprendimą gali perduoti svarstyti ELPA nuolatiniam komitetui. ELPA nuolatinis komitetas per vieną mėnesį gali priimti kitokį sprendimą.
                        
                     
                           d)
                        
                        
                           Šis reglamentas netaikomas Lichtenšteinui.
                        
                     
         
               66v.
            
            
               
                  32004 R 0551: 2004 m. kovo 10 d. Europos Parlamento ir Tarybos reglamentas (EB) Nr. 551/2004 dėl bendro Europos dangaus oro erdvės organizavimo ir naudojimo (OL L 96, 2004 3 31, p. 20).
               Reglamento nuostatos šio Susitarimo tikslais adaptuojamos taip:
               
                           a)
                        
                        
                           2 straipsnis papildomas šia dalimi:
                           „EB Komisija ir ELPA priežiūros institucija, pagal šį straipsnį rengdamos savo atitinkamus sprendimus, tarpusavyje konsultuojasi ir keičiasi informacija, kai tai yra svarbu EB valstybėms narėms ir ELPA valstybėms.“
                        
                     
                           b)
                        
                        
                           5 straipsnio 4 dalis papildoma taip:
                           „Jeigu viena arba daugiau EB valstybių narių turi sudaryti abipusį susitarimą su viena arba daugiau ELPA valstybių, jos veikia tik pasikonsultavusios su suinteresuotosiomis šalimis, įskaitant Komisiją, ELPA priežiūros instituciją ir kitas EB valstybes nares ir ELPA valstybes.“
                        
                     
                           c)
                        
                        
                           Šis reglamentas netaikomas Lichtenšteinui.
                        
                     
         
               66w.
            
            
               
                  32004 R 0552: 2004 m. kovo 10 d. Europos Parlamento ir Tarybos reglamentas (EB) Nr. 552/2004 dėl Europos oro eismo valdymo tinklo sąveikos (OL L 96, 2004 3 31, p. 26).
               Reglamento nuostatos šio Susitarimo tikslais adaptuojamos taip:
               Šis reglamentas netaikomas Lichtenšteinui.“
            
         2 straipsnis
   Reglamentų (EB) Nr. 549/2004, Nr. 550/2004, Nr. 551/2004 ir Nr. 552/2004 tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2006 m. birželio 3 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (7).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2006 m. birželio 2 d.
      
         
            EEE jungtinio komiteto vardu
         
         
            Pirmininkas
         
         R. WRIGHT
         
      
   
   
      (1)  OL L 147, 2006 6 1, p. 53.
   
      (2)  OL L 96, 2004 3 31, p. 1.
   
      (3)  OL L 96, 2004 3 31, p. 10.
   
      (4)  OL L 96, 2004 3 31, p. 20.
   
      (5)  OL L 96, 2004 3 31, p. 26.
   
      (6)  OL L 96, 2004 3 31, p. 9.
   
      (7)  Konstituciniai reikalavimai nurodyti.
   
      Bendras Susitariančiųjų Šalių pareiškimas
      dėl sprendimo Nr. 67/2006, kuriuo į EEE susitarimą įtraukiami Europos Parlamento ir Tarybos reglamentai (EB) Nr. 549/2004, Nr. 550/2004, Nr. 551/2004 ir Nr. 552/2004
      Atsižvelgdamos į Reglamento (EB) Nr. 549/2004 6 straipsnį, Susitariančiosios Šalys pripažįsta, kad ELPA valstybių suinteresuotosios šalys turi teisę dalyvauti „Pramonės konsultacinio organo“ veikloje tokiomis pačiomis sąlygomis kaip ES valstybių narių suinteresuotosios šalys.
      Atsižvelgdamos į Reglamento (EB) Nr. 549/2004 11 straipsnį, Susitariančiosios Šalys pripažįsta, kad svarbu keistis informacija laikantis ir nepažeidžiant EEE susitarimo 1 Protokolo 5 dalies, ir kad Komisija atsižvelgtų į ELPA valstybių rezultatų peržiūrą.
      Laikydamosi Bendro finansavimo susitarimo, kurio šalis yra Islandija, Susitariančiosios Šalys pritaria, kad tokia sistema atitinka Reglamento (EB) Nr. 550/2004 14 straipsnį.